Pär Hansson

Pär Hansson (født 22. juni 1986 i Vejbystrand) er en svensk tidligere fotballspiller.

Han har tidligere spilt for Ängelholms FF, på utlån i 2008-sesongen. Hansson var også en del av Sveriges tropp under EM i fotball 2012.

 Klubbkarriere 
Hansson begynte sin fotballkarriere hos den lokale klubben Vejbyslätts IF i 1992 før han i 2001 meldte overgang til Helsingborgs IF. Her spilte han juniorfotball frem til han ble hentet opp i førstelagstroppen i 2005, men i perioden 2005 og frem til 2007 var han regnet for å være reserve og fikk ingen seriekamper for klubben. Dog spilte han treningskamper for klubben, og fikk sin debut mot den brasilianske klubben FC Santos den 29. januar 2007.Expressen.se – Pär, 20, får chansen i HIF (Av Rune Smith . Publisert 29. januar 2007, besøkt 12. juni 2012)

I forkant av 2008-sesongen ble Hansson sendt på et sesonglangt utlån til Ängelholms FF, som da spilte i Superettan, i et forsøk på å skaffe ham kamperfaring. Han spilte samtlige av Ängelholms 30 seriekamper og ble hentet tilbake igjen til Helsingborg ved sesongslutt. Hansson fikk da tillit av trener Bo Nilsson, og spilte i seriepremieren mot IFK Göteborg den 6. april 2009.HD.se – HIF:s Pär nummer ett i kvällens allsvenska premiär   (Av Knut Knutsson. Publisert 6. april 2009, besøkt 12. juni 2012) Han spilte deretter samtlige kamper og bidro til at klubben ledet Allsvenskan 2009 etter 18 kamper, men en skade gjorde at han ble holdt utenfor banen, noe som resulterte i at Helsingborg til slutt endte på en åttendeplass ved sesongslutt.  

I den påfølgende 2010-sesongen fortsatte han som fast førstelagsmålvakt, og bidro til at klubben vant den Svenska cupen. I 2011-sesongen var han med på å vinne Allsvenskan 2011, Svenska cupen og den svenske supercupen. Begge disse sesongene spilte han samtlige 30 seriekamper.Svenskfotboll.se – Statistik, Pär Hansson (Besøkt 12. juni 2012)

 Landslagskarriere 
Hansson fikk sin landslagsdebut for  i vennskapskampen borte mot  den 19. januar 2011 (2–1). Han ble deretter tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.Svenskfotboll.se – EM-truppen uttagen (Publisert 14. mai 2012, besøkt 6. juni 2012)

 Meritter 
Helsingborgs IF
 Allsvenskan (1): 2011
 Svenska cupen (2): 2010 og 2011
 Supercupen (2): 2011 og 2012

 Referanser 

 Eksterne lenker 


Kategori:Svenske fotballspillere
Kategori:Svenske landslagsspillere i fotball
Kategori:Spillere i Fotball-EM 2012
Kategori:Fotballspillere for Helsingborgs IF
Kategori:Fotballspillere for Ängelholms FF
Kategori:Fotballspillere for Feyenoord Rotterdam
Kategori:Personer fra Båstads kommun
Kategori:Personer fra Ängelholms kommun
Kategori:Fødsler i 1986